ใช้ส่วนผสมจากในครัว ใช้วิธีการรักษาด้วยสมุนไพร
ขมิ้นประกอบด้วยสารที่เรียกว่าเคอร์คูมิน (curcumin) ช่วยป้องกันการหลั่งฮีสตามีนในร่างกาย (ที่เป็นสาเหตุของอาการแพ้) และยังมีสรรพคุณเป็นยาแก้แพ้ สามารถช่วยบรรเทาอาการอักเสบของทางเดินหายใจที่เกิดจากภูมิแพ้ได้อีกด้วย  คุณสามารถเพิ่มปริมาณการทานขมิ้นได้โดยการเติมขมิ้น 1 หยิบมือลงไปในอาหารจานผัก อาหารจานปลา หรืออาหารจานเนื้อที่คุณทำ ขมิ้นมีรสชาติที่ไม่แรงมากนัก แต่จะทำให้อาหารมีสีเหลืองหรือสีส้มดูน่ารับประทาน ปริมาณขมิ้นที่แนะนำต่อวันคือ 600 มก. เกสรผึ้งในน้ำผึ้งดิบจะช่วยเสริมสร้างภูมิคุ้มกันและป้องกันภูมิแพ้และการติดเชื้อ การทานน้ำผึ้งปริมาณเพียงเล็กน้อยเป็นประจำทุกวันจะเสมือนเป็นวัคซีนป้องกันอาการแพ้เกสรดอกไม้ได้  ควรเลือกทานน้ำผึ้งที่ผลิตในท้องถิ่น เนื่องจากจะประกอบด้วยเกสรผึ้งที่พบได้ในท้องถิ่นของคุณโดยเฉพาะ จึงสามารถใช้เป็นสารต้านฮีสตามีนได้อย่างได้ผลดียิ่งขึ้น ควรทานน้ำผึ้งดิบจากท้องถิ่นวันละ 2 ช้อนโต๊ะ ใบเบซิลมีสรรพคุณเป็นสารต้านฮีสตามีน ช่วยในการป้องกันการอักเสบที่เกิดจากภูมิแพ้ ใบเบซิลยังสามารถช่วยแก้พิษผึ้งหรือแมลงจากการถูกกัดต่อยได้อีกด้วย  หากต้องการเพิ่มปริมาณการทานใบเบซิล ให้คุณสับใบเบซิลสดและเติมลงไปในสลัด ซุป หรือน้ำสลัด หรือจะชงชาใบเบซิลก็ได้เช่นกัน โดยสับใบเบซิลสดและใส่ลงไปในน้ำที่กำลังเดือด แช่ทิ้งไว้ประมาณ 5 นาที จากนั้นจึงกรองออกและเติมน้ำผึ้งเพื่อเพิ่มรสชาติ หัวหอมประกอบด้วยสารเคมีที่เรียกว่าเควอซิทิน (quercetin) ช่วยยับยั้งการสร้างฮีสตามีนในร่างกาย และลดอาการป่วยที่เกิดจากการแพ้เกสรดอกไม้  ลองเติมหัวหอมเพิ่มลงไปในอาหารที่คุณทำ หรือจะทานแบบดิบก็ได้เช่นกัน เนื่องจากหัวหอมดิบจะมีเควอซิทินในปริมาณที่สูงกว่า เควอซิทินยังช่วยให้ช่องทางเดินหายใจเปิดกว้างขึ้น ทำให้หายใจได้สะดวกยิ่งขึ้น ขิงมีสรรพคุณเป็นยาแก้อักเสบและสารต้านฮีสตามีน ช่วยในการป้องกันอาการแพ้  ในการชงชาขิง ให้หั่นรากขิงยาว 1 นิ้วเป็นชิ้นๆ แล้วนำไปบดหรือขูด และใส่ลงไปในน้ำที่กำลังเดือด แช่ทิ้งไว้ประมาณ 5 นาทีแล้วจึงกรองออก คุณยังสามารถเติมขิงขูดลงไปในแกง อาหารผัด หรือสลัดได้เช่นกัน เพื่อให้รสชาติอาหารมีกลิ่นอายของอาหารเอเชีย กระเทียมจะช่วยยับยั้งเอ็นไซม์บางชนิดที่ก่อให้เกิดการอักเสบในร่างกาย และยังมีสรรพคุณเป็นยาปฏิชีวนะจากธรรมชาติ สามารถช่วยเสริมสร้างภูมิคุ้มกันและต่อต้านภูมิแพ้และการติดเชื้อ  กระเทียมดิบจะมีประสิทธิผลดีกว่ากระเทียมที่ผ่านการปรุงแล้ว ดังนั้น ให้ทานกระเทียมสด 2-3 กลีบเล็กๆ เป็นประจำทุกวัน หากกระเทียมสดมีรสชาติที่แรงเกินไป ให้ลองเติมกระเทียมสับหรือขูดลงไปในซุป อาหารผัด และน้ำสลัด ชาเขียวประกอบด้วยสารที่เรียกว่าคาเทชิน (catechin) ช่วยป้องกันไม่ให้ฮีสทิดีน (histidine) เปลี่ยนเป็นฮีสตามีน จึงสามารถยับยั้งการเกิดอาการแพ้ก่อนมีโอกาสเกิดอาการป่วยต่างๆ ได้  ดื่มชาเขียววันละ 2-3 ถ้วยเพื่อให้เห็นผลดีที่สุด นอกจากอาการแพ้เกสรดอกไม้แล้ว ชาเขียวยังช่วยรักษาภูมิแพ้อื่นๆ (ฝุ่น รังแค เป็นต้น) ได้อีกด้วย แอปเปิ้ลประกอบด้วยฟลาโวนอยด์ที่เรียกว่าเควอซิทิน ช่วยควบคุมการหลั่งของฮีสตามีน จึงสามารถยับยั้งอาการแพ้จากเกสรดอกไม้ได้ หลายคนคงเคยได้ยินสำนวน "an apple a day keeps the doctor away" (ทานแอปเปิ้ลวันละผลช่วยให้ห่างไกลจากหมอ) การทานแอปเปิ้ลวันละผลยังช่วยป้องกันอาการแพ้เกสรดอกไม้ได้อีกด้วย วิตามินซีสามารถลดการหลั่งของฮีสตามีน จึงช่วยยับยั้งฮีสตามีนที่หลั่งออกมาได้เร็วขึ้นและลดการออกฤทธิ์ของฮีสตามีนต่อทางเดินหายใจ  อาหารที่มีวิตามินซีในปริมาณสูง ได้แก่ มะละกอ กล้วย มะม่วง ฝรั่ง สับปะรด บรอคโคลี กะหล่ำดอก กะหล่ำปลี และมันเทศ ปริมาณวิตามินซีที่แนะนำต่อวันสำหรับรักษาภูมิแพ้คือ 1000 มก. กรดไขมันโอเมก้า-3 มีสรรพคุณเป็นยาแก้อักเสบ ช่วยในการลดการอักเสบของไซนัสที่เกิดจากอาการแพ้เกสรดอกไม้ โอเมก้า-3 ยังช่วยในการทำงานของปอดและเสริมสร้างภูมิคุ้มกัน จึงช่วยให้ร่างกายสามารถป้องกันอาการแพ้เกสรดอกไม้ได้  อาหารที่มีกรดไขมันโอเมก้า-3 ในปริมาณสูง ได้แก่ แฟล็กซีด วอลนัท ถั่วเหลือง กะหล่ำดอก ปลาซาร์ดีน ปลาแซลมอน และกุ้ง ปริมาณกรดไขมันโอเมก้า-3 ที่แนะนำคือ 1000 มก. วันละ 3 ครั้ง เปปเปอร์มินท์ประกอบด้วยสารที่เรียกว่าเมนทอล (menthol) ช่วยลดอาการคัดจมูกและผ่อนคลายกล้ามเนื้อทางเดินหายใจ จึงทำให้หายใจได้สะดวกยิ่งขึ้น  เปปเปอร์มินท์ยังมีสรรพคุณเป็นยาแก้อักเสบและยาต้านแบคทีเรียแบบอ่อน ช่วยให้ร่างกายสามารถป้องกันการติดเชื้อได้ วิธีการชงชาเปปเปอร์มินท์ ให้ใส่ใบเปปเปอร์มินท์แห้ง ½ ออนซ์ลงไปในกาขนาด 1 ควอท แล้วเติมน้ำที่กำลังเดือดลงไป 2 ใน 3 ของกา และแช่ทิ้งไว้ประมาณ 5 นาที (คุณสามารถสูดดมไอน้ำเพื่อคุณประโยชน์เพิ่มเติมได้) ทิ้งไว้ให้เย็น แล้วจึงกรองใบชาออกและเพิ่มรสหวานหากต้องการ วิธีนี้อาจทำให้ผู้ที่เคยโดนตำแยรู้สึกแปลกใจ เนื่องจากหลายคนมักมีผื่นคันเกิดขึ้นจากการสัมผัสถูกตำแย แต่จากการวิจัยพบว่าตำแยสามารถช่วยลดปริมาณฮีสตามีนในร่างกายได้ ในงานวิจัยชิ้นหนึ่งระบุว่า ผู้ที่เข้ารับทดลองเกินครึ่งที่ใช้ตำแยแช่แข็งในการรักษาภูมิแพ้มีอาการบรรเทาลง งานวิจัยอื่นๆ ยังระบุอีกว่าการทานตำแยในรูปแบบอาหารเสริมหรือชา โดยเฉพาะอย่างยิ่งในช่วงที่เป็นภูมิแพ้ตามฤดูกาล สามารถลดอาการป่วยที่เกิดจากอาการแพ้เกสรดอกไม้ได้  ตำแยที่เหมาะกับการทานมากที่สุดคือในรูปแบบอาหารเสริม โดยปฏิบัติตามตามคำแนะนำที่ระบุบนฉลาก หรือจะดื่มในรูปแบบชาก็ได้เช่นกัน ควรเริ่มทานอาหารเสริมตำแยหรือดื่มชาตำแย (2-3 ถ้วยต่อวัน) 1-2 สัปดาห์ก่อนช่วงที่เป็นภูมิแพ้ตามฤดูกาล และทานอย่างต่อเนื่องเรื่อยๆ จนหมดฤดูกาล ตำแยสามารถทานได้อย่างปลอดภัย ยกเว้นผู้ที่กำลังตั้งครรภ์ เนื่องจากอาจกระตุ้นให้เกิดการหดรัดตัวของมดลูกได้ เควอซิทินและรูตินเป็นสารที่มีความเกี่ยวข้องกันทางเคมี สามารถพบได้ในพืชหลากหลายชนิด สารทั้งสองชนิดนี้เป็นสารจำพวกไบโอฟลาโวนอยด์ ช่วยป้องกันหลอดเลือดไม่ให้เลือดออกมากเกินไปและลดอาการบวมที่เกิดจากภูมิแพ้ และยังทำหน้าที่เป็นยาแก้อักเสบอีกด้วย  ทั้งเควอซิทินและรูตินสามารถทานได้อย่างปลอดภัย และมีรายงานว่ามีผื่นคันและอาการปวดท้องเกิดขึ้นจากการทานสารทั้งสองชนิดนี้เพียงเล็กน้อยเท่านั้น เควอซิทินและรูตินสามารถทานได้ในรูปแบบอาหารเสริม โดยปฏิบัติตามคำแนะนำที่ระบุไว้บนฉลาก ในปัจจุบันยังไม่มีการทดสอบความปลอดภัยในการใช้เควอซิทินและรูตินต่อเด็กและผู้ที่กำลังตั้งครรภ์ หลักฐานบางชิ้นแสดงให้เห็นว่า เควอซิทินและรูตินจะส่งผลให้ความดันโลหิตลดลง ดังนั้น หากคุณกำลังทานยารักษาโรคความดันโลหิต ควรปรึกษาแพทย์ก่อนเริ่มทานเควอซิทินหรือรูติน ไม่ควรทานเควอซิทินและรูตินควบคู่กับไซโคลสปอริน (cyclosporine) (เช่น Neoral, Sandimmune) หากคุณกำลังทานยาเจือจางเลือด เช่น วาร์ฟารินหรือแอสไพริน ควรปรึกษาแพทย์ก่อนเริ่มทานเควอซิทินหรือรูติน บรอมีเลน (bromelain) เป็นเอ็นไซม์ที่พบได้ในสับปะรดและพืชอื่นๆ ทำหน้าที่ย่อยอาหารและรักษาอาการอักเสบ  การวิจัยในสัตว์ทดลองพบว่าบรอมีเลนอาจมีส่วนช่วยในการบรรเทาอาการหอบหืดจากภูมิแพ้ได้อีกด้วย  คณะผู้เชี่ยวชาญชาวเยอรมัน Commission E แนะนำให้ทานบรอมีเลน 80-320 มก. (200-800 FIP units) 2-3 ครั้งต่อวัน โดยสามารถทานบรอมีเลนได้ในรูปแบบอาหารเสริม ไม่ควรทานบรอมีเลนหากคุณมีอาการแพ้ยางธรรมชาติ แม้จะยังไม่มีเหตุผลแน่ชัด แต่ผู้ที่มีอาการแพ้ทั้งสองชนิดนี้มีอยู่เป็นจำนวนมาก หากคุณกำลังทานยาอะมอกซิซิลลินหรือยาเจือจางเลือด ควรปรึกษาแพทย์ก่อนเริ่มทานบรอมีเลน คุณอาจรู้ถึงประโยชน์ของพืชชนิดนี้ได้เมื่อฟังจากชื่อ โดยส่วนใหญ่อายไบรท์ (eyebright) มักใช้ในการรักษาอาการแพ้ (และอื่นๆ) ที่เกิดขึ้นที่ดวงตา อายไบรท์มีสรรพคุณเป็นยาแก้อักเสบ มีประสิทธิภาพเหมือนกับยาอินโดเมตทาซิน และเมื่อรับประทานแล้ว อายไบรท์ยังสามารถรักษาภูมิแพ้ได้อีกด้วย  ในปัจจุบันยังไม่มีการทดสอบความปลอดภัยในการใช้อายไบรท์ต่อผู้ที่กำลังตั้งครรภ์ คุณสามารถทานอายไบรท์ได้ทั้งในรูปแบบชาและอาหารเสริม อายไบรท์จะช่วยลดอาการอักเสบในดวงตาที่เกิดจากเปลือกตาอักเสบ (blepharitis) และเยื่อตาอักเสบ (conjunctivitis) โดยสามารถใช้ได้ทั้งแบบน้ำยาล้างตา ยาหยอดตา หรือดื่มในรูปแบบยาชงก็ได้  อายไบรท์ยังสามารถใช้เป็นยาแก้อักเสบสำหรับรักษาไข้ละอองฟาง ไซนัสอักเสบ การติดเชื้อที่ทางเดินหายใจส่วนบน และการอักเสบของเยื่อเมือก (catarrh) ได้อีกด้วย มีการใช้เอลเดอร์เบอร์รี่ในการรักษาผู้ที่มีอาการแพ้เกสรดอกไม้กันมาเป็นระยะเวลานาน เอลเดอร์เบอร์รี่ประกอบด้วยไบโอฟลาโวนอยด์ สารต้านการอักเสบ และสารต้านอนุมูลอิสระในปริมาณสูง จึงอาจช่วยในการรักษาภูมิแพ้ได้ เอลเดอร์เบอร์รี่ทั้งในรูปแบบชาและอาหารเสริมสามารถใช้กับเด็กได้อย่างปลอดภัย จากหญ้าที่พบได้ทั่วไปในยุโรป บัตเตอร์เบอร์ (butterbur) (Petasites hybridus) เป็นอีกหนึ่งตัวเลือกสำหรับสารต้านฮีสตามีน จากการวิจัยพบว่า บัตเตอร์เบอร์สามารถลดปริมาณฮีสตามีนและสารที่กระตุ้นการอักเสบอื่นๆ ในผู้ที่เป็นภูมิแพ้ได้  จากการวิจัยพบว่า บัตเตอร์เบอร์มีประสิทธิภาพเทียบเท่ากับยาเซทิไรซีน (cetirizine) สารออกฤทธิ์ที่พบในยาต้านฮีสตามีน Zyrtec แม้ว่าเซทิไรซีนจะเป็นยาต้านฮีสตามีนกลุ่มที่ไม่ทำให้ง่วงนอน แต่นักวิจัยได้ระบุว่าเซทิไรซีนเป็นสาเหตุที่ทำให้เกิดอาการง่วงนอน ในขณะที่บัตเตอร์เบอร์นั้นไม่ก่อให้เกิดอาการง่วงนอนใดๆ อย่างไรก็ตาม มีคำเตือนเล็กน้อยในการใช้บัตเตอร์เบอร์ เนื่องจากบัตเตอร์เบอร์เป็นพืชตระกูลเดียวกับหญ้าแร็กวีด (ragweed) จึงทำให้อาการแพ้แย่ลงหากผู้ใช้แพ้แร็กวีด ไม่แนะนำให้ใช้บัตเตอร์เบอร์ในผู้ที่กำลังตั้งครรภ์ แต่สามารถใช้ได้อย่างปลอดภัยกับผู้ใหญ่และเด็กส่วนใหญ่ สารเคมีหลายชนิดที่พบในตังกุยอาจมีประสิทธิภาพในการต้านฮีสตามีนและเซโรโทนิน ฮีสตามีน เซโรโทนิน และสารอื่นๆ จะถูกปล่อยออกมาจากเกล็ดเลือดจากการตอบสนองต่อสิ่งที่ก่อให้เกิดการระคายเคืองต่อร่างกาย เช่น เกสรดอกไม้ ฝุ่น ควันเคมี หรือสะเก็ดผิวหนังของสัตว์ เป็นสาเหตุที่ก่อให้เกิดอาการต่างๆ จากภูมิแพ้ และคุณสมบัติในการต้านฮีสตามีนของตังกุยจะช่วยป้องกันอาการแพ้เหล่านี้ได้ อาหารเสริมตังกุยสามารถหาซื้อได้ตามร้านขายอาหารเสริมทั่วไป หรือจะนำใบตังกุยมาต้มในน้ำเพื่อชงเป็นชาก็ได้ โกลเด้นซีล (goldenseal) เป็นพืชที่แพทย์สมุนไพรนิยมใช้ในการรักษา โกลเด้นซีลมีสรรพคุณมากมาย สามารถใช้แทนยาลดน้ำมูก ยาแก้อักเสบ ยาฆ่าเชื้อโรค ยาสมานแผล ยาบำรุงรสขม ยาระบาย ยารักษาโรคเบาหวาน และยากระตุ้นกล้ามเนื้อได้  ในแง่ของการรักษาภูมิแพ้ โกลเด้นซีลจะทำให้เกิดการหดตัวบริเวณเยื่อเมือกที่ทางเดินหายใจตอนบน ทางเดินอาหาร กระเพาะปัสสาวะ และลำไส้ใหญ่ (ใช้เฉพาะที่) และสมานแผลที่ผิวหนังได้ เมื่อใช้ร่วมกับสเปรย์น้ำเกลือพ่นจมูก โกลเด้นซีลยังช่วยลดอาการต่างๆ ที่เกิดจากอาการแพ้เกสรดอกไม้ได้อย่างได้ผล ยูคาลิปตัสเป็นส่วนประกอบที่มักพบในยาอมหรือยาน้ำแก้ไอ คุณสมบัติของยูคาลิปตัสมาจากซิเนออล (cineole) ซึ่งเป็นส่วนประกอบที่มีประโยชน์ต่อร่างกายมากมาย สามารถขับเสมหะ ลดอาการไอ แก้อาการคัดจมูก และบรรเทาอาการระคายเคืองที่โพรงจมูก น้ำมันยูคาลิปตัสมีสรรพคุณต้านการอักเสบ เชื้อไวรัส และแบคทีเรีย ไอระเหยจากน้ำมันยูคาลิปตัสจะทำหน้าที่เป็นยาลดอาการคัดจมูกเมื่อถูกสูดเข้าไป จึงสามารถใช้ในการรักษาไซนัสอักเสบได้อย่างได้ผล
ทานขมิ้นเพื่อบรรเทาอาการอักเสบของทางเดินหายใจ. ทานน้ำผึ้งเพื่อเสริมสร้างภูมิคุ้มกัน. ทานใบเบซิลเพื่อลดการอักเสบ. ทานหัวหอมเพื่อลดการสร้างฮีสตามีนในร่างกาย. ทานขิงเพื่อลดอาการแพ้. ทานกระเทียมเพื่อเพิ่มการต่อต้านสารก่อภูมิแพ้ของร่างกาย. ดื่มชาเขียวเพื่อต่อต้านภูมิแพ้ทุกชนิด. ทานแอปเปิ้ลเพื่อควบคุมการหลั่งของฮีสตามีน. เพิ่มปริมาณการทานวิตามินซีเพื่อช่วยในการต่อต้านฮีสตามีน. ทานอาหารที่อุดมไปด้วยกรดไขมันโอเมก้า-3 เพื่อลดการอักเสบของไซนัส. ดื่มชาเปปเปอร์มินท์เพื่อช่วยให้หายใจสะดวกขึ้น. ใช้ตำแยเพื่อลดปริมาณฮีสตามีนในร่างกาย. ใช้เควอซิทินและรูติน. ใช้บรอมีเลนเพื่อลดอาการบวมบริเวณไซนัส. ใช้อายไบรท์ (หรือที่เรียกว่า euphrasia) เพื่อรักษาอาการอักเสบและระคายเคืองที่ตา. ใช้สารสกัดหรือชาเอลเดอร์เบอร์รี่. ใช้บัตเตอร์เบอร์เป็นสารต้านฮีสตามีน. ใช้ตังกุยเพื่อรักษาภูมิแพ้และการติดเชื้อทางเดินหายใจ. ใช้โกลเด้นซีลเพื่อลดอาการที่เกิดจากอาการแพ้เกสรดอกไม้. ใช้ยูคาลิปตัสเพื่อลดอาการคัดจมูก.
https://www.wikihow.com/Use-Natural-Antihistamines-to-Treat-Pollen-Allergies https://www.wikihow.com/Use-Natural-Antihistamines-to-Treat-Pollen-Allergies
Using Ingredients from Your Kitchen Experimenting with Herbal Remedies